lightpaintings in seligenstadt with @paulm99 — alexes · Lomography
Lomography Photos lightpaintings in seligenstadt with @paulm99
lightpaintings in seligenstadt with @paulm99
thanks for the tripod @paulm99
35mm alexes dm iso400 light lightpainting night paradies porst seligenstadt
Lightpaintings In Seligenstadt
cocaneonkamerasutra, vidumshitsa, bloodstained, tamarabehr, rik041, rainboow, kekskonstrukt, wafflesaurus, zorki, aexel, bravebird, auratus, onkel-m, mapix, pearlmsqueaks, adash, poepel, paulm99 & frauspatzi. Swart, gay en Afrikaans - Stoutseun Piet Matipa | Netwerk24
Deur Gert Van Der Westhuizen 18 Augustus 2017 06:00
Hy geniet eintlik sy lewe, hoewel dit bra vervelig is, sê Piet Matipa. Foto: Felix Dlangamandla
“Dis awkward, ” sê hy ná ’n slukkie rosé uit die glas voor hom op die tafel.
“Dis báie awkward.”
Hy is nie gewoond daaraan om aan die verkeerde kant van die kamera en bandopnemer te wees nie, verduidelik dié voormalige misdaadverslaggewer van Beeld en deesdae gewilde en soms omstrede rubriekskrywer.
Ek wil niemand white guilt nie. Dit was introspeksie.
#Dwarsklap #lekkesoosnkrekke @penguinbookssouthafrica @netwerk_24
A post shared by Piet Matipa (@pietmatipa) on Aug 6, 2017 at 3:38am PDT
Matipa, wat sowat drie jaar gelede een van die draaiboekskrywers van die gewilde sepie 7de Laan geword het, sal maar aan dié ongewone aandag gewoond moet raak. Sy eerste boek, Dwarsklap: Skakerings van swart in die nuwe Suid-Afrika, is pas deur Penguin Random House uitgegee en die kanse is goed dat hy nou nuwe aanhangers gaan kry wat meer van hom wil weet.
Sy mees omstrede rubriek was sekerlik die een oor sy weersin in wit yskaste.
“Ek haat wittes,” was die eerste sin van dié rubriek.
Toe ontplof mense.
“Dit was die eerste rubriek waaroor almal hul s**t verloor het, heeltemal verloor het. ’n Vrou het gesê my ma moes my doodgelê het toe ek ’n baba was. Iemand anders het gesê hy gaan my doodmaak. Op Google was daar ’n suggestion dat Piet Matipa wit mense haat. Die mense was kwaad, maar hulle het geen rede gehad om kwaad te wees nie.
Matipa se eerste boek is pas gepubliseer, een waarin hy graag vir mense ander perspektiewe op allerhande onderwerpe wil gee. Foto: Felix Dlangamandla
Ek wil nie ’n rolmodel wees nie
Suid-Afrikaners kan gerus oor die algemeen minder opgewerk raak, sê Matipa. Foto: Felix Dlangamandla
“Néé,” protesteer hy.
“Ek wil nie ’n rolmodel vir enigiemand wees nie. Ek móénie ’n rolmodel vir enigiemand wees nie. Ek het ’n stoute seun geword hoe ouer ek geraak het,” skerts die 28-jarige Matipa met sy modieuse kapsel.
“Tien jaar terug het ek myself die Here se witbroodjie in ’n onderhoud met Beeld genoem. Nou noem ek myself die Here se stoute seun.”
Ek was nie ’n baie goeie misdaadjoernalis nie. Laat ons nou maar eerlik wees.
“Daai storie oor die weeshuis is teen dié tyd al so boring, want dis al soveel keer vertel. Dit was lekker, ek het ’n baie lekker tyd daar gehad. Daar was hier en daar drama, maar ek is nie gescar of iets nie. Ek het dit net geniet.”
Sy drie jaar as misdaadverslaggewer by Beeld was nie altyd so prettig soos sy skool- en universiteitsdae nie.
Ek gaan maar net aan
En die draaiboekskrywery?
“Ek kan wyn koop aan die einde van die maand, want hulle betaal my,” sê hy met ’n glimlag.
Sy haarstyl het klaar weer verander sedert die omslagfoto vir sy boek geneem is. Foto: Felix Dlangamandla
Hy is darem nie ’n alkoholis nie, skerm hy skertsend.
Hy is wel bang vir hysers. Nou die dag het hy dit vir die eerste keer in sewe jaar in een gewaag. Hy kook ook glad nie en het onlangs vir die eerste keer in sy lewe kruideniersware gekoop.
Kyk, ek kan net sê ek is bly daai ding is klaar geskryf, dis uit my lewe uit.
En o ja, sy gunstelingkleur is geel. Sy “karretjie” is geel en ook die omslag van sy boek.
Sien, sê hy, sy lewe ís vervelig.
Was suppose to be spring cleaning... A well. #feels #baby #onesy #thursday #jozi #katyperry
A post shared by Piet Matipa (@pietmatipa) on Aug 3, 2017 at 9:24am PDT
Hy het koffie gedrink om wakker te bly.
“Ek het wyn probeer, maar dit werk nie. As ek wyn drink, wil ek net dans – in my onderbroek.”
“Dis eintlik ’n skisofreniese boek. Ek spring van een ding na die ander. Ek is nie baie blatant oor dinge nie. Ek het nie eintlik vreeslike issues nie. Ek wil mense net ’n ander perspektief gee. Al issue wat ek eintlik het, is die onverdraagsaamheid in die gaygemeenskap. Maar dit is nie iets waaroor ek elke aand wroeg nie. Dis eintlik ’n chill boek.”
Dit was die laaste rosé van die maand. Dit was so nice. Ek was so happy. Ek weet nie eens hoekom nie.